<classify> JESHI la Zimamoto na Uokoaji limewataka wananchi waishio mabondeni na kandokando ya mto, wamiliki wa vyombo vya usafi ri na usafi rishaji, kuchukua taadhari katika kipindi hiki cha mvua.Tahadhari hiyo imetolewa kutokana na utabiri uliotolewa na Mamlaka ya Hali ya Hewa TMA kuwa kutakuwa na mvua kubwa, itakayosababisha mafuriko na kutaka vyombo husika kuchukua tahadhari katika kuboresha miundombinu yake.Kutokana na tahadhari hiyo, Jeshi la Zimamoto na Uokoaji ambalo lina jukumu kubwa la kuokoa maisha na mali katika majanga yatokanayo na moto, mafuriko, tetemeko la ardhi, ajali za barabarani na majanga mengine, limewataka wanafunzi na watu wazima kuepuka kusimama chini ya miti huku watoto hususani wanafunzi kuepuka kucheza kwenye kingo za mito.Katika taarifa yake kwa vyombo vya habari, Kamishna wa Operesheni wa jeshi hilo, Billy Mwakatage alisema kutokana na utabiri uliotolewa na TMA kuwa kutakuwa mvua kubwa zinazotarajia kunyesha nchini, na baadhi ya maeneo tayari zimeanza kunyesha, jeshi hilo linatoa rai kwa wananchi wote waishio mabondeni na kandokando ya mito, wamiliki wa vyombo vya usafiri na usafirishaji kuchukua tahadhari katika kipindi hiki cha mvua.Kwa kuwa kipindi hiki cha mvua kingo za mito huwa dhaifu hivyo ni rahisi kubomoka au mtu huyo kuteleza na kusombwa na maji, alisema Mwakatage.Alisema iwapo maji yatakuwa yamejaa kwenye kivuko au daraja, kiasi kwamba daraja au kivuko hicho hakionekani, watu wasijaribu kuvuka ama kwa miguu au kwa vyombo vya usafiri na usafirishaji kwani kuna uwezekano mkubwa kivuko au daraja kuwa limesombwa na maji.Aliwataka wananchi kuchukua tahadhari kwa kuepuka kukaa au kuegesha vyombo vya usafiri na usafirishaji chini ya miti mikubwa maana matawi au mti yanaweza kuangukia chombo kutokana na ardhi kujaa maji na hivyo mizizi kushindwa kuhimili uzito wa mti na kuanguka na kusababisha madhara makubwa ya mali kuharibika au mtu kupoteza maisha.Kutokana na mvua kuna uwezekano wa mawe makubwa au udongo kuporomoka kutoka milimani au miti kuanguka na kuziba barabara, hivyo nawaasa madereva kuwa makini kwa kuendesha vyombo vyao kwa mwendo unaokubalika ili kuepuka ajali zisizo za lazima, alisema Mwakatage.Alisema Jeshi la Zimamoto na Uokoaji limejipanga na liko imara kuhakikisha linatoa huduma bora, sahihi na kwa wakati. Hivyo wananchi wanapoona hatari yoyote wasisite kutoa taarifa kwa kupiga namba ya dharura 114.  <topic>: kitaifa 